«۲۰۱۷-جی ایل سیزین اوچون نئجه باشلادی، بو ایل اوخوجولارینیزین گؤروشونه نه ایله گله جکسینیز؟»
آخار .آذ قلم آداملارینین بو سوالا جاوابلارینی تقدیم ائدیر:
رامیز قوسارچایلی: بو ایلین ایلک شعیرینی منیم اوچون آنام یازدی (شاعرین آناسی بو گونلرده وفات ائدیب – رئد.) شعیرین آدی «اؤلوم» ایدی. من ده آنامین «اؤلوم» شعیرینه نظیره یازدیم. ۲۰۱۷-جی ایلین ایلک آییندا، یعنی یانواردا ۴۰۰ صحیفهلیک «گئدهسهن دونیانین آخیریناجان» آدلی شعیرلر کیتابیم چیخاجاق. شرطی آدی «مغلوبیت» اولان پوئمامی بیتیرمک اوزرهیهم. «سئیره سئیری» آدلی پوئمام اوزرینده ایشله ریم داوام ائدیر. یئنی شعیرلر یازیرام، ترجومه ایله مشغولام.
سایمان آروز: من ۷ رقمینی هر زامان اؤزوم اوچون اوغورلو حساب ائتمیشهم. امینهم کی، ۲۰۱۷-جی ایل چوخ دوشرلی اولاجاق. بیر شعیر توپلوسو، بیر و یا حتی ایکی رومانیم چاپ اولونا بیلر.
فیروز مصطفی: ۲۰۱۷-جی ایل منیم اوچون عادی تقویم ایللریندن بیریدیر. عمومیتله، بیر ایلدهن او بیری ایله کئچید دایم مئخانیکی، داها دوغروسو، طبیعی سجییه داشیییر. یعنی دئدییم اودور کی، هئچ بیر سؤز آدامینی قارشیدا هانسیسا بیر معجزه گؤزلهیه بیلمز. اولسا-اولسا، یازیچی هانسیسا بیر ایلده گؤزلمه دیی بیر موکافاتی آلا بیلر. بو دا مئخانیکی حادثه کیمی دیرلهندیریله بیلر. بو ایل اوخوجولار مندن چوخ گومان کی، ۱-جی جیلدی اؤتن ایل نشر اولونموش اوتوزجیلدلییمین ۲-جی جیلدینی آلا بیلهجکلر.
فرگانه مئهدیئوا: ۲۰۱۷-جی ایل یاخشی باشلادی. ایلین ایکینجی گونو ایناندیغیم، گووندییم دوستلاردان بیری قانیمی برک قارالتدی. دئدیم، خوروز ایلیدیر، بعضی آداملار قارشیسینداکینا خوروزلانماقلا اؤزلرینی قهرمان کیمی گؤسترمهیه چالیشیرلار، اما یاخشی قورتاردیم. دوشوندوم کی، ایللر دییشیر، آداملارین خاصیتی دییشمیر. بو ایل «شعیرین اوجباتیندان» آدلی کیتابیمی چیخارماق ایسته ییرم.
رسمییه صابیر: ۲۰۱۷-جی ایل منیم اوچون قریپ خستهلیگی ایله باشلادی، لاکین کئچیجی حالدیر. بو ایلدهن چوخ شئی گؤزله ییرم. اوخوجولاریما شاد خبریم وار: یئنی شعیر کیتابیمی چاپ ائتدیرهجهیهم، حاضیردیر. بایرام گونلرینده تئکنیکی ایشلرینی ده گؤروب قورتارمیشام. بیر ده اکبر قوشالی ایله بیرلیکده چاغداش قازاخ آنتولوگییاسینین ۱ و ۲-جی نؤمرهلرینی حاضیرلاییرام.
علی شیرین شوکورلو: ۲۰۱۷-جی ایل منیم اوچون بم بیاض باشلادی. قاری کؤکسونه سیخیب ساخلایان بالاجا بیر مکاندا گؤروشدوک یئنی ایل ایله. بیر قدر اؤزومو دینجهلهن کیمی حیسس ائدیرهم، دوغروسو. ایلک نؤوبهده، علمی-بدیعی و علمی-فلسفی کونسئپسییالاریمی یئنیدن نظردن کئچیرمک، بیر قدر ده تکمیللشدیرمک فیکریندهیهم. ادبی سوپرئماتیزمه عایید یئنی نظری مؤوضوعلار و بدیعی متنلر یازماق نیتیم سونسوزدور. ریاضی منطیقه اساسلانان فلسفی کونسئپسییایا – «دونیایا یئنی باخیش» آدلی ائسسئیه یئنی مؤوضوعلار داخیل ائتمه یی پلانلاشدیریرام. سیزینله بیر موصاحیبهده بو بارهده قیسا صحبت ائتمیشدیک. بیر داها بو صحبته قاییتساق، منجه، ماراقلی اولار. حساب ائدیرهم، آخار.آذ سایتی یئنیلیه دایما آچیقدیر و بو، تقدیرلاییقدیر. بیز چوخ شئی پلانلاشدیرا بیله ریک، زامان ایسه بیزدن آسیلی اولمادان اؤز دیکتهسینی ائدیر. تانری هامیمیزا یار اولسون. ایدراکیمیز، ایدراکینیز ایشیقلی اولسون.
آفاق شیخلی: بو ایله ننه کیمی قدم قویدوم. ان بؤیوک هدییهم ده، ان گؤزل اثریم ده آلسو نوهمدیر. اوندان باشقا هله هئچ نه حاقدا دوشونه بیلمیرم. آرزو ائدیرهم کی، اونون قدملری اوغورلو اولسون، هم بیزیم، هم ده نمایندهسی اولدوغو میللت اوچون!
ایلهام قهرمان: ۲۰۱۷-جی ایل حیاتیما ۲۰۱۶-جی ایلده باشلایان موعالیجهنین داوامی ایله گلدی. دوزو، بایرام احوال-روحییهسی ائله ده حیسس اولونمادی. فیکیرلشیرم کی، یئنه ایمکان اولدوقجا گونئیلیلرین شعیر یارادیجیلیغینی بو تایلی اوخوجولارا تقدیم ائدیم. بوردا اونو دا دئییم کی، او تایا چاپ اوچون ایکی آنتولوگییا حاضرلاییب گؤندرمیشهم. بوندان باشقا، روس دیللی شاعرلردن ترجومه ایشینی داوام ائتدیرمک نیتیم وار. کئچهن ایل باشلادیغیم یاپون هایکولاریندان ترجومهلرین داوامی دا نظریمدهدیر. یئری گلدیکجه شعیر یازیرام، فولکلور توپلاییرام.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab